Le Mespris de la vie et consolation contre la mort/« Penses combien de tems
# Le Mespris de la vie et consolation contre la mort/« Penses combien de tems

### CLV.

Penses combien de tems, pauvre homme miserable Il y à que tu bois, manges, veilles, & dors Dors manges, veiles, bois, & destors & retors De ce mesme fuseau le filet variable

En fin de tant de maus la charge insupportable Qui sur toy chacque jour descharge ses effors, Et sa satieté de tant vivre en ce cors Te feront desirer la mort inevitable

Cest peu de cas de vivre, un tel bien est permis Egalement à tous, jusqu'aus moindres fourmis Qui vivent en commun dessous la terre espaisse

Mais delaisser la vie en resolution, Et mourir gouverneur de son affection Cest là le plus haut point de l'humaine sagesse.

